Väčšina sušičiek disponuje dvoma typmi filtrov. Prvý je prachový filter, zachytávajúci všetku nečistotu z oblečenia. Vyžaduje si teda pravidelné čistenie. Po dvoch sušiacich cykloch filter vyberiete, prepláchnete tečúcou vodou, vysušíte a opäť nasuniete. Druhý filter zachytáva len nečistoty, ktoré prejdú cez prachový filter, vzhľadom na to ho stačí vyčistiť približne po desiatich cykloch sušenia. Niektoré sušičky dokonca disponujú automatickým čistením tohto filtra. Pri kondenzačných sušičkách, vrátane čistenia filtrov, údržba zahŕňa aj vylievanie vody z nádobky na kondenzát.